9. การจัดการ

(1) โครงสร้างการจัดการ

โครงสร้างกรรมการบริษัท ประกอบด้วย คณะกรรมการทั้งหมด 4 ชุด ซึ่ง ณ วันที่ 31 ธันวาคม
2546 ประกอบด้วยบุคคลดังต่อไปนี้

1. คณะกรรมการบริษัท มีจำนวนทั้งหมด 25 คน ดังต่อไปนี้

 รายชื่อ ตำแหน่ง

1. นายอำนวย วีรวรรณ ประธานกรรมการบริษัท

2.  นายดำหริ ดารกานนท์ รองประธานกรรมการบริษัท

3.  นายพนัส สิมะเสถียร ประธานกรรมการบริหาร

4.  นายอมร จันทรสมบูรณ์ กรรมการและที่ปรึกษาคณะกรรมการ

5.  นายกมล คูสุวรรณ กรรมการ

    6. นายนนทพล นิ่มสมบุญ รองประธานกรรมการบริหาร

    7. นายสมภพ อมาตยกุล ประธานกรรมการตรวจสอบ

    8. นางอารยา อรุณานนท์ชัย กรรมการตรวจสอบ

    9. นายสุเมธ ดารกานนท์ กรรมการ

    10. นางจงรักษ์ ดารกานนท์ กรรมการ

    11. นายจักก์ชัย พานิชพัฒน์ กรรมการ

12. นายคิซาโอะ ซูซูกิ กรรมการ

13. นางสาวศรีวารินทร์ จิระพรรคคณา กรรมการผู้อำนวยการ

14. นางสาวภคินี พฤฒิธำรง กรรมการตรวจสอบ

15. นางศุภางค์ ตั้งสุจริตพันธ์ กรรมการผู้ช่วยผู้อำนวยการ

16. นายทรงศักดิ์ ธรรมภิมุขวัฒนา กรรมการผู้ช่วยผู้อำนวยการ

17. นางสาวดาลัดย์ ทรัพย์ทวีชัยกุล กรรมการผู้ช่วยผู้อำนวยการ

18. นายชุตินธร ดารกานนท์ กรรมการผู้ช่วยผู้อำนวยการ

19. นายอักษรประสิทธิ์ ดารกานนท์ กรรมการผู้ช่วยผู้อำนวยการ

20. นายบวรรัตน์ ดารกานนท์ กรรมการผู้ช่วยผู้อำนวยการ

21. นายวัชรพงษ์ ดารกานนท์ กรรมการผู้ช่วยผู้อำนวยการ

22. นายฐิติวัฒน์ สืบแสง กรรมการ

23. นางจันทรตรี ดารกานนท์ กรรมการ

24. นางศศิธร ดารกานนท์ กรรมการ

  25. นายนันทิยะ ดารกานนท์ กรรมการ

คณะกรรมการบริษัท มีอำนาจและหน้าที่ตามข้อบังคับบริษัท ดังนี้

1. แต่งตั้งและถอดถอนพนักงานของบริษัท อำนาจเช่นว่านี้
คณะกรรมการจะมอบหมายให้กรรมการคนใดคนหนึ่ง หรือหลายคนของบริษัทกระทำแทนก็ได้

2. กำหนดจ่ายเงินบำเหน็จรางวัลแก่พนักงาน
หรือลูกจ้างของบริษัทหรือบุคคลใดที่ทำกิจการให้กับบริษัท
โดยจะเป็นผู้ทำการประจำหรือไม่ประจำก็ได้

3. กำหนดเงินปันผลระหว่างกาลให้แก่ผู้ถือหุ้น

4. ปฏิบัติการให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น

นอกจากนี้ คณะกรรมการบริษัทฯ มีหน้าที่กำหนดวัตถุประสงค์และนโยบายการดำเนินธุรกิจของบริษัทฯ
และติดตามผลงานให้เป็นไปตามวัตถุประสงค์

ในการปฏิบัติงานตามอำนาจหน้าที่ คณะกรรมการอาจมอบหมายให้กรรมการคนใดคนหนึ่ง
หรือหลายคน หรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้

ให้คณะกรรมการแต่งตั้งกรรมการคนหนึ่งเป็นกรรมการผู้อำนวยการโดยให้มีอำนาจหน้าที่
ตามที่คณะกรรมการเห็นสมควร

คณะกรรมการของบริษัทให้มีจำนวนไม่น้อยกว่า 5 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการไม่น้อยกว่า 3 ใน 4 ของจำนวนกรรมการทั้งหมดต้องเป็นบุคคลผู้มีสัญชาติไทย

การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ตามหลักเกณฑ์และวิธีการ ตามข้อ
9 (2)

2. คณะกรรมการบริหาร

รายชื่อ ตำแหน่ง

- นายพนัส สิมะเสถียร ประธานกรรมการบริหาร

- นายนนทพล นิ่มสมบุญ รองประธานกรรมการบริหาร

- นางสาวศรีวารินทร์ จิระพรรคคณา กรรมการผู้อำนวยการ

- นางศุภางค์ ตั้งสุจริตพันธ์ กรรมการผู้ช่วยผู้อำนวยการ

- นายทรงศักดิ์ ธรรมภิมุขวัฒนา กรรมการผู้ช่วยผู้อำนวยการ

- นางสาวดาลัดย์ ทรัพย์ทวีชัยกุล กรรมการผู้ช่วยผู้อำนวยการ

- นายชุตินธร ดารกานนท์ กรรมการผู้ช่วยผู้อำนวยการ

- นายอักษรประสิทธิ์ ดารกานนท์ กรรมการผู้ช่วยผู้อำนวยการ

- นายบวรรัตน์ ดารกานนท์ กรรมการผู้ช่วยผู้อำนวยการ

- นายวัชรพงษ์ ดารกานนท์ กรรมการผู้ช่วยผู้อำนวยการ

- นายนันทิยะ ดารกานนท์ กรรมการบริหาร

  - นางจันทรตรี ดารกานนท์ กรรมการบริหาร

- นางศศิธร ดารกานนท์ กรรมการบริหาร

- นายฐิติวัฒน์ สืบแสง กรรมการบริหาร

อำนาจหน้าที่หลักของคณะกรรมการบริหาร

1.  กำหนดแผนงานเพื่อปฏิบัติภารกิจที่ได้รับมอบหมายจากคณะกรรมการบริษัทให้ บรรลุวัตถุประสงค์

2.  กำกับ ติดตาม และดูแลนโยบาย และแผนงานต่างๆ
    ที่คณะกรรมการบริษัทมอบหมายให้กรรมการผู้อำนวยการ
    หรือที่คณะกรรมการบริหารมอบหมายให้ประธานสายธุรกิจนำไปปฎิบัติให้เป็นไปตามวัตถุประสงค์

3.  พิจารณากลั่นกรอง
    อนุมัติกิจการสำคัญเร่งด่วนภายในขอบเขตอำนาจหน้าที่และวงเงินที่คณะกรรมการบริษัทกำหนดไว้ที่กรรมการบริหาร
    กรรมการผู้อำนวยการ หรือประธานสายธุรกิจ เสนอให้พิจารณา
    และนำเสนอคณะกรรมการบริษัทเพื่อรับรองเมื่อมีการประชุมคณะกรรมการบริษัทในคราวต่อไป

4.  ศึกษาความเหมาะสม ของโครงการลงทุน
    และเสนอแผนการลงทุนและแผนงานของบริษัททั้งในระยะสั้นและระยะยาวแก่คณะกรรมการบริษัท
    และคณะกรรมการบริษัทในกลุ่มสหยูเนี่ยน แล้วแต่กรณี

5.  แสวงหาโอกาสทำธุรกิจใหม่ๆ เสนอให้คณะกรรมการบริษัทพิจารณาอนุมัติ

6.  สนับสนุน ช่วยเหลือ ตลอดจนให้ความคิดเห็น
    และคำแนะนำเกี่ยวกับการบริหารงานของกรรมการผู้อำนวยการ ประธานสายธุรกิจต่างๆ
    และกรรมการผู้จัดการบริษัทในกลุ่มสหยูเนี่ยน ตลอดจนช่วยเหลือในการแก้ไขปัญหาต่างๆ
    ในการดำเนินธุรกิจ

7.  ปฏิบัติงานเฉพาะกิจ หรือทำหน้าที่อื่นๆ ที่คณะกรรมการบริษัทมอบหมาย

(8) พิจารณา กลั่นกรอง อนุมัติแผนงาน หรือเรื่องต่างๆ ที่เสนอโดยกรรมการผู้อำนวย
การประธานสายธุรกิจ หรือกรรมการบริหาร เพื่อนำเสนอให้คณะกรรมการ บริษัท พิจารณาอนุมัติ

3. คณะกรรมการตรวจสอบ ( audit committee )

คณะกรรมการตรวจสอบของบริษัท มีคุณสมบัติครบถ้วนตามเกณฑ์ ของตลาดหลักทรัพย์แห่งประเทศไทย
และได้ผ่านมติคณะกรรมการบริษัทฯ เมื่อวันที่ 25 พฤศจิกายน 2546
ในการแต่งตั้งคณะกรรมการตรวจสอบชุดเดิมเป็นคณะกรรมการตรวจสอบต่อไปอีกวาระหนึ่ง
โดยมีระยะเวลา 2 ปี รายนามคณะกรรมการตรวจสอบ มีดังนี้

1. นายสมภพ อมาตยกุล ประธานกรรมการตรวจสอบ

2. นางอารยา อรุณานนท์ชัย กรรมการตรวจสอบ

3. นางสาวภคินี พฤฒิธำรง กรรมการตรวจสอบ

 คณะกรรมการตรวจสอบของบริษัท มีขอบเขต หน้าที่ และความรับผิดชอบคือ

1. สอบทานให้บริษัทมีระบบการควบคุมภายในที่เหมาะสม และมีประสิทธิภาพ

2.  พิจารณาคัดเลือก ทบทวน และเสนอแต่งตั้งผู้สอบบัญชีภายนอก ประสานงานกับผู้สอบ
    บัญชีภายนอก เกี่ยวกับรายงานทางการเงินที่เกี่ยวข้อง
    และสอบทานรายงานทางการเงินของบริษัทให้ถูกต้องครบถ้วน และเชื่อถือได้

3.  สอบทานให้บริษัทปฏิบัติตามข้อกำหนดของทางการและกฎหมายที่เกี่ยวข้อง
    และดูแลไม่ให้เกิดความขัดแย้งทางผลประโยชน์

4.  จัดทำสรุปรายงานการกำกับงานของคณะกรรมการตรวจสอบ ซึ่งรายงานดังกล่าว
    ต้องลงนามโดยประธานคณะกรรมการตรวจสอบ และเปิดเผยไว้ในรายงานประจำปีของบริษัท
    เพื่อส่งให้ผู้เกี่ยวข้อง

5.  ให้ฝ่ายจัดการมีการแก้ไขข้อบกพร่องที่ตรวจพบ ตลอดจนเร่งรัดให้แก้ไขข้อบกพร่อง

6.  ติดตามและประเมินผลการปฏิบัติงานที่คณะกรรมการตรวจสอบเห็นว่าสำคัญ

  7. ภารกิจอื่นๆ ตามที่คณะกรรมการบริษัทมอบหมาย

4. คณะกรรมการที่ปรึกษา

ประกอบด้วยกรรมการที่ปรึกษาจำนวน 10 คน มีหน้าที่ให้คำปรึกษาโดยทั่วไปแก่คณะกรรมการฯ
โดยเป็นกรรมการผู้ทรงคุณวุฒิ มีความรอบรู้ และชำนาญการในด้านต่างๆ ดังรายชื่อต่อไปนี้

1. นายอำนวย วีรวรรณ ประธานคณะกรรมการที่ปรึกษา

2. นายดำหริ ดารกานนท์ รองประธานคณะกรรมการที่ปรึกษา

3. นายพนัส สิมะเสถียร

4. นายอมร จันทรสมบูรณ์

5. นายคิซาโอะ ซูซูกิ

6. นางจงรักษ์ ดารกานนท์

7. นายสุเมธ ดารกานนท์

  8. นายสมภพ อมาตยกุล

9. นายจักก์ชัย พานิชพัฒน์

10. นายกมล คูสุวรรณ

รายชื่อของเลขานุการบริษัท คือ นางศิรินันท์ ศันสนาคม

บริษัทฯ ได้แนบข้อมูล เกี่ยวกับวุฒิการศึกษา ประวัติและประสบการณ์ ของกรรมการบริษัทมาด้วย
ปรากฏตามเอกสารแนบ หมายเลข 8 ส่วนรายชื่อของกรรมการบริษัทย่อย บริษัทร่วม
และบริษัทที่เกี่ยวข้อง ปรากฏตามเอกสารแนบหมายเลข 9 หมายเลข 10 และหมายเลข 11
ตามลำดับ

(2) การสรรหากรรมการและผู้บริหาร

การเลือกตั้งกรรมการของบริษัท ไม่ได้ผ่านการกลั่นกรองจากคณะกรรมการสรรหา เนื่องจากบริษัทฯ
ไม่มีคณะกรรมการสรรหา (Nominating Committee) แต่ประธานกรรมการ
รองประธานกรรมการ ประธานคณะกรรมการที่ปรึกษา และประธานกรรมการบริหาร
จะพิจารณาจากผู้ทรงคุณวุฒิหรือผู้มีความรู้ ความสามารถ
และมีประสบการณ์ในการบริหารธุรกิจเสนอต่อคณะกรรมการบริษัท
เพื่อนำเสนอผู้ถือหุ้นในการประชุมสามัญประจำปี ซึ่งดำเนินการตามข้อบังคับของบริษัท ดังนี้

  2.1 ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

  2.2 ในการเลือกตั้งกรรมการ
  อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
  หรือคราวละหลายคนรวมกันเป็นคณะครั้งเดียวเต็มตามจำนวนคณะกรรมการทั้งหมดที่จะต้องเลือกตั้งในคราวนั้นก็ได้
  ทั้งนี้ ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
  ผู้ถือหุ้นต้องออกเสียงด้วยคะแนนที่มีตาม 2.1 ทั้งหมด จะแบ่งคะแนนเสียงแก่คนใด
  หรือคณะใดมากน้อยเพียงใดไม่ได้

  2.3 การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
  ให้ประธานที่ประชุมเป็นผู้ออกเสียงชี้ขาด

  ในส่วนของสิทธิผู้ถือหุ้นรายย่อย เป็นไปตามข้อบังคับของบริษัท ซึ่งมิได้ระบุไว้เป็น กรณีพิเศษ

ในการประชุมผู้ถือหุ้นสามัญประจำปีทุกครั้ง ให้กรรมการจำนวน 1 ใน 3
ของจำนวนกรรมการที่จะพึงมีออกจากตำแหน่ง ถ้าจำนวนกรรมการที่จะแบ่งออกให้ตรงเป็น 3
ส่วนไม่ได้ ก็ให้ออกในจำนวนใกล้ที่สุดกับส่วน 1 ใน 3

กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทให้ใช้วิธีจับสลากกัน
และปีต่อๆไป ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

กรรมการซึ่งพ้นจากตำแหน่ง จะเลือกเข้ามารับตำแหน่งอีกก็ได้

นอกจากการพ้นจากตำแหน่งตามวาระแล้ว กรรมการพ้นจากตำแหน่งเมื่อ

1.  ตาย

2.  ลาออก

3.  ขาดคุณสมบัติ

4.  ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่า 3 ใน 4
    ของจำนวนผู้ถือหุ้นที่เข้าประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่เข้าประชุมและมีสิทธิออกเสียง

5.  ศาลมีคำสั่งให้ออก

คณะกรรมการอาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
โดยมีอำนาจหน้าที่ควบคุมดูแลกิจการของบริษัทฯ ตามที่คณะกรรมการมอบหมายก็ได้
และในจำนวนนี้ให้แต่งตั้งกรรมการคนใดคนหนึ่งเป็นประธานกรรมการบริหาร
และให้กรรมการผู้อำนวยการเป็นกรรมการบริหารโดยตำแหน่ง

(3) ค่าตอบแทนผู้บริหาร

3.1 ค่าตอบแทนที่เป็นตัวเงิน

ค่าตอบแทนรวมของกรรมการบริษัทที่เกิดขึ้น ในรอบปี 2546 ทั้งสิ้น 26 ราย 

เป็นค่าตอบแทนประเภทเบี้ยประชุม และบำเหน็จกรรมการ เท่ากับ 12,930,000.- บาท
สาเหตุของจำนวนกรรมการที่บริษัทจ่ายตอบแทน 26 ราย มากกว่ากรรมการ ณ สิ้นปี 2546
ซึ่งมีจำนวน 25 ราย เนื่องจากมีกรรมการเสียชีวิตระหว่างปี 1 ท่าน

ค่าตอบแทนรวมของกรรมการบริหาร และผู้บริหารของบริษัท ในรอบปี 2546 รวมทั้งสิ้น 7
รายเป็นค่าตอบแทนประเภทเงินเดือน โบนัส เท่ากับ 9,616,301.32 บาท กรรมการบริหารอื่น
นอกจาก 7 รายนี้ ที่ไม่ได้รับค่าตอบแทนในส่วนนี้จากบริษัท
เนื่องจากมีตำแหน่งรับผิดชอบในฐานะผู้บริหารของบริษัทอื่นในกลุ่ม
และได้รับค่าตอบแทนในรูปของเงินเดือน โบนัส จากบริษัทนั้นๆ อยู่แล้ว ในส่วนของบริษัทฯ
กรรมการบริหารดังกล่าวรับค่าตอบแทนในฐานะเบี้ยประชุมกรรมการเท่านั้น

  3.2 ค่าตอบแทนอื่น

เงินสมทบกองทุนสำรองเลี้ยงชีพของผู้บริหาร ปี 2546 รวม 173,280.- บาท

(4) การกำกับดูแลกิจการ

ตลอดระยะเวลาที่ผ่านมา คณะกรรมการบริษัทได้เห็นว่าการกำกับดูแลกิจการเป็นสิ่งสำคัญ
และจำเป็นต่อการดำเนินธุรกิจให้มีความเจริญเติบโตและมั่นคง จึงได้มีการกำกับดูแลกิจการ
ซึ่งสอดคล้องกับหลักการและข้อพึงปฎิบัติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์
ดังรายละเอียดคือ

  1. นโยบายเกี่ยวกับการกำกับดูแลกิจการ

คณะกรรมการบริษัทมุ่งมั่นดูแลกำกับกิจการ
ไม่ว่าจะเป็นเรื่องที่เกี่ยวข้องกับการปฏิบัติต่อผู้ถือหุ้นและผู้มีส่วนได้เสีย การปฏิบัติต่อลูกค้า
คู่ค้าหรือจริยธรรมทางธุรกิจ หน้าที่ต่อสังคม ตลอดจนการจัดการภายในองค์กร เช่นบทบาท
หน้าที่ของคณะกรรมการ การควบคุมภายใน และบริหารความเสี่ยง การเปิดเผยข้อมูลต่อสาธารณชน
หรือผู้เกี่ยวข้อง ทั้งนี้ บริษัทฯ มีนโยบายการกำกับดูแลกิจการในเรื่องต่างๆ
ที่เกี่ยวข้องทั้งหมดภายใต้นโยบายที่กำหนดเป็นลายลักษณ์อักษรให้มี “คุณธรรม คุณภาพ คุณประโยชน์”

  2. สิทธิของผู้ถือหุ้น

ในปี 2546 บริษัทได้จัดให้มีการประชุมสามัญประจำปี 2546 จำนวน 1 ครั้ง
โดยการประชุมจัดที่บริษัทและบริษัทได้จัดส่งหนังสือเชิญประชุมพร้อมทั้งข้อมูลประกอบการประชุมตามวาระต่าง
ๆ ให้ผู้ถือหุ้นล่วงหน้าก่อนวันประชุม 10 วันทำการ
โดยในแต่ละวาระมีความเห็นของคณะกรรมการประกอบ
และบันทึกรายงานการประชุมถูกต้องครบถ้วน เพื่อให้ผู้ถือหุ้นสามารถตรวจสอบได้
ในขณะเดียวกันถ้าผู้ถือหุ้นไม่สามารถเข้าร่วมประชุมได้ ผู้ถือหุ้นสามารถส่งหนังสือมอบฉันทะ
มอบฉันทะให้บุคคลใดก็ได้โดยไม่จำกัดว่าต้องเป็นผู้บริหารหรือกรรมการของบริษัทฯ เข้าประชุมแทน
โดยมีสิทธิในการลงคะแนนเสียงตามวาระต่าง ๆ ได้ตามความประสงค์ของผู้ถือหุ้น ทั้งนี้
ข้อมูลและเอกสารดังกล่าวบริษัทฯ จัดส่งให้ผู้ถือหุ้นล่วงหน้าพร้อมหนังสือเชิญประชุม

บริษัทได้บรรจุสิทธิการประชุมของผู้ถือหุ้นไว้ในฐานข้อมูลของระบบคอมพิวเตอร์
เพื่ออำนวยความสะดวกและรวดเร็วในการเข้าประชุมของผู้ถือหุ้น
เพียงแต่ผู้ถือหุ้นแสดงหลักฐานที่เกี่ยวข้องว่าเป็นผู้ถือหุ้นของบริษัท เช่น บัตรประจำตัวประชาชน
เป็นต้น ในเรื่องนี้ผู้ถือหุ้นได้รับสิทธิในการดูแลอย่างเป็นธรรม
และบริษัทได้เปิดให้ลงทะเบียนล่วงหน้าก่อนเวลาการประชุมไม่น้อยกว่า 1 ชั่วโมง

  3. การประชุมผู้ถือหุ้น

ในการประชุมผู้ถือหุ้นในปี 2546 มีกรรมการเข้าร่วมประชุมทั้งสิ้น 17 ท่าน

ยกเว้นกรรมการที่ติดภาระกิจในต่างประเทศที่ไม่สามารถเข้าร่วมประชุมได้
ในการนี้กรรมการอิสระและคณะกรรมการตรวจสอบได้เข้าร่วมประชุมครบถ้วน
โดยประธานกรรมการจัดสรรเวลาดำเนินการประชุมในแต่ละวาระอย่างเหมาะสม
และเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
สอบถามและแสดงความคิดเห็นและข้อเสนอแนะต่าง ๆ ทั้งนี้
กรรมการที่เกี่ยวข้องได้ตอบข้อซักถามต่อผู้ถือหุ้นจนไม่มีข้อสงสัย
โดยมีการบันทึกประเด็นซักถามและข้อคิดเห็นที่สำคัญและเกี่ยวข้องกับบริษัทฯ
ไว้ในรายงานการประชุมแล้ว

ในส่วนของวาระการแต่งตั้งคณะกรรมการและวาระการพิจารณาค่าตอบแทนกรรมการบริษัทได้เปิดเผยข้อมูลไว้ในเรื่อง
การจัดการ ข้อ 9 (2) เรื่องการสรรหากรรมการและผู้บริหารและข้อ 9 (4) หัวข้อที่ 10 เรื่อง
ค่าตอบแทนกรรมการและผู้บริหาร

วิธีการลงคะแนนเสียงของผู้ถือหุ้น ใช้วิธีลงคะแนนเสียงตามลำดับวาระที่กำหนด
โดยประธานกรรมการได้แจ้งวิธีการนับคะแนนให้ผู้ถือหุ้นทราบก่อนลงคะแนน

4.  สิทธิของผู้มีส่วนได้ส่วนเสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายในบริษัท
ได้แก่ พนักงานและผู้บริหารของบริษัทและบริษัทย่อย หรือผู้มีส่วนได้เสียภายนอกได้แก่ คู่ค้า คู่แข่ง
เจ้าหนี้ หรือหน่วยงานอื่นที่เกี่ยวข้อง
โดยบริษัทปฏิบัติตามคำมั่นหรือสัญญาด้วยความซื่อสัตย์สุจริตและมีคุณธรรม บริษัทฯ
ปฏิบัติตามกฎหมายหรือกฎระเบียบที่เกี่ยวข้องกับสิ่งแวดล้อม เป็นต้น
ทั้งนี้เนื่องจากบริษัทตระหนักถึงแรงสนับสนุนจากผู้มีส่วนได้เสียทุกกลุ่มที่มีส่วนสร้างความสำเร็จให้บริษัทตลอดมาและระยะยาวสืบไป

5.  ภาวะผู้นำและวิสัยทัศน์ของคณะกรรมการ

คณะกรรมการบริษัทฯ มีหน้าที่กำหนดวัตถุประสงค์ กลยุทธ์เป้าหมาย
และนโยบายการดำเนินธุรกิจของบริษัท ให้ความเห็นชอบแผนธุรกิจและงบประมาณของบริษัท
และติดตามผลการปฏิบัติงานให้เป็นไปตามวัตถุประสงค์ และแนวนโยบายที่กำหนดไว้
โดยปฏิบัติหน้าที่ด้วยความระมัดระวัง ด้วยทักษะและความซื่อสัตย์สุจริต ทั้งนี้บริษัทฯ
มีประธานกรรมการแยกบทบาทจากกรรมการผู้จัดการโดยชัดเจน

ปกติ คณะกรรมการบริษัทฯ มีการประชุมอย่างสม่ำเสมอเดือนละครั้ง
เพื่อรับทราบผลการดำเนินงานและพิจารณาเรื่องต่าง ๆ ที่กรรมการบริษัท กรรมการบริหาร
หรือกรรมการผู้อำนวยการเสนอ ตลอดจนพิจารณาตัดสินใจแก้ไขปัญหาต่างๆ
ในการดำเนินงานที่คณะกรรมการข้างต้นเสนอให้พิจารณา วินิจฉัยและสั่งการ
นอกจากนี้มีการประเมินระบบการควบคุมภายในของบริษัท
เพื่อให้มีความเหมาะสมเพียงพอกับลักษณะธุรกิจของบริษัท ตลอดจนมีคณะอนุกรรมการชุดต่าง ๆ เช่น
คณะกรรมการตรวจสอบซึ่งมีบทบาท หน้าที่ ตามที่เปิดเผยไว้ในหัวข้อ 12 เรื่องคณะอนุกรรมการ
และคณะอนุกรรมการพิจารณาบริหารความเสี่ยง
ให้มีความเหมาะสมกับองค์กรมีการติดตามและปรับเปลี่ยนกลยุทธ์ให้เหมาะสมกับสถานการณ์ในช่วงเวลานั้น
ๆ

คณะจัดการหรือฝ่ายบริหาร มีระดับอำนาจดำเนินการทางการเงินตามระเบียบข้อกำหนดของบริษัท
ถ้าเกิดมีกรณีซึ่งนอกเหนือจากอำนาจหน้าที่กำหนดไว้ หรือตามกฎหมายกำหนด
คณะกรรมการจัดการจะนำเสนอคณะกรรมการบริษัทพิจารณา และปฏิบัติตามมติคณะกรรมการ
หรือถึงขั้นตอนของการประชุมผู้ถือหุ้นแล้วแต่กรณีนั้น ๆ

  6. ความขัดแย้งทางผลประโยชน์

ภายใต้นโยบายการดำเนินงานคือ คุณธรรม คุณภาพ และคุณประโยชน์
คณะกรรมการบริษัทมีความระมัดระวังที่จะไม่ให้เกิดความขัดแย้งทางประโยชน์
โดยปกติรายการระหว่างกันของบริษัท เป็นรายการที่เกิดขึ้นตามปกติของธุรกิจไม่ได้มีรายการผิดปกติ
และเงื่อนไขการกำหนดราคาหรือขั้นตอนการพิจารณารายการเป็นไปตามระบบเหมือนกับการทำธุรกรรมกับบุคคลภายนอก
ถ้าหากมีรายการที่ผิดจากลักษณะข้างต้น ต้องนำเสนอต่อคณะกรรมการหรือผู้ถือหุ้นตามหลักเกณฑ์
หรือข้อกำหนดของหน่วยทางการที่เกี่ยวข้องแล้วแต่กรณี ทั้งนี้บริษัทได้เปิดเผยรายละเอียด เหตุผล
ของรายการระหว่างกันไว้ภายใต้หัวข้อ 11 เรื่อง
บุคคลที่มีผลประโยชน์ร่วมและรายการระหว่างกันแล้ว

ส่วนเรื่องการใช้ข้อมูลภายใน บริษัทมีระเบียบข้อบังคับโดยรวม ซึ่งครอบคลุมถึงเรื่องนี้ด้วย คือ
ห้ามใช้อำนาจหน้าที่ของตน หรืออาศัยอำนาจหน้าที่ของผู้อื่นเพื่อประโยชน์ของตน
หรือเพื่อช่วยเหลือผู้อื่นในทางมิชอบ และต้องปฏิบัติงานด้วยความซื่อสัตย์สุจริต
นอกจากนี้มีบทลงโทษทางวินัย คือ ในกรณีที่ปรากฎว่ามีการกระทำผิดระเบียบวินัยข้างต้น บริษัทฯ
มีกำหนดโทษไว้เป็นลำดับขั้นตอนตามระเบียบภายในของบริษัทแล้ว

  7. จริยธรรมทางธุรกิจ

บริษัทมีนโยบายที่เปิดเผยเกี่ยวกับการดำเนินธุรกิจ การปฏิบัติของกรรมการ พนักงาน
ภาระกิจต่อลูกค้า คู่ค้า ตลอดจนสังคม ภายใต้จริยธรรม คือ “คุณธรรม คุณภาพ คุณประโยชน์”
ซึ่งทุกฝ่ายที่เกี่ยวข้องได้ทราบกันเป็นอย่างดีและถือเป็นหลักจริยธรรมในการดำเนินงานมาโดยตลอด
ซึ่งนโยบายนี้ได้ติดไว้ในที่เปิดเผยเห็นได้ชัดเจนจึงมิได้พิมพ์เป็นเล่มแจ้งต่อกรรมการและพนักงาน
แต่บริษัทมีการติดตามการปฏิบัติงานและเรื่องที่เกี่ยวข้องให้เป็นไปตามนโยบาย
จรรยาบรรณข้างต้นอย่างสม่ำเสมอ

  8. การถ่วงดุลของกรรมการที่ไม่เป็นผู้บริหาร

คณะกรรมการของบริษัทมีทั้งหมด 25 ท่าน ซึ่งเป็นกรรมการบริหารจำนวน 14 ท่าน มีกรมการอิสระ
1 ท่าน และมีกรรมการตรวจสอบ 3 ท่าน
ซึ่งมีคุณสมบัติครบถ้วนตามประกาศของตลาดหลักทรัพย์แห่งประเทศไทย
นอกจากนี้ยังมีกรรมการที่ไม่ได้เป็นผู้บริหารแต่เป็นที่ปรึกษาของบริษัทจำนวน 9 ท่าน
เมื่อคำนึงถึงสัดส่วนของกรรมการที่ไม่ได้เป็นผู้บริหาร
รวมกับกรรมการอิสระและกรรมการตรวจสอบแล้ว คิดเป็นร้อยละ 48 ของกรรมการบริหารทั้งคณะ

  9. การรวมหรือแยกตำแหน่ง

ประธานกรรมการของบริษัทไม่เป็นบุคคลเดียวกันกับประธานกรรมการบริหาร
หรือกรรมการผู้จัดการและไม่มีความสัมพันธ์กัน โดยมีการแบ่งแยกหน้าที่กันอย่างชัดเจนในขณะที่
ประธานกรรมการบริหาร มีอำนาจหน้าที่กำหนดแผนงาน
เพื่อปฏิบัติภารกิจที่ได้รับมอบหมายและเรื่องอื่นที่เกี่ยวข้องจากคณะกรรมการบริษัทให้บรรลุวัตถุประสงค์
กรรมการผู้จัดการมีขอบเขตของอำนาจหน้าที่ในการบริหารงานตามที่คณะกรรมการและประธานกรรมการบริหารมอบหมาย
แต่ประธานกรรมการมีหน้าที่กำหนดวัตถุประสงค์และนโยบายการดำเนินธุรกิจและกำกับดูแลติดตามผลงานให้เป็นไปตามวัตถุประสงค์
โดยมีความเป็นอิสระในการตัดสินใจ

  10. ค่าตอบแทนกรรมการและผู้บริหาร

นโยบายการกำหนดค่าตอบแทนกรรมการและผู้บริหาร
บริษัทได้แบ่งส่วนของผลตอบแทนที่จ่ายให้ในฐานะกรรมการบริษัท เป็นค่าเบี้ยประชุม
และเงินบำเหน็จกรรมการ ส่วนค่าตอบแทนที่จ่ายให้ในฐานะผู้บริหาร
จะเป็นค่าตอบแทนประเภทเงินเดือน โบนัส
คณะกรรมการตรวจสอบได้รับค่าตอบแทนเพิ่มเนื่องจากหน้าที่ ความรับผิดชอบที่เพิ่มขึ้น
บริษัทเห็นว่าค่าตอบแทนแต่ละประเภทอยู่ในเกณฑ์ที่เหมาะสมเมื่อเทียบกับระดับธุรกิจของบริษัท
และผลประโยชน์ของบริษัทที่ได้รับจากกรรมการ ทั้งนี้ได้ขออนุมัติจากที่ประชุมสามัญผู้ถือหุ้น
ส่วนค่าตอบแทนของผู้บริหารระดับสูง เป็นไปตามหลักการและนโยบายที่คณะกรรมการกำหนด
โดยเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่านนั้น ๆ
บริษัทไม่มีคณะอนุกรรมการกำหนดค่าตอบแทนแยกต่างหาก
แต่จะมีกรรมการกลุ่มหนึ่งซึ่งทำหน้าที่ดังกล่าวโดยพิจารณาอย่างละเอียดรอบคอบและมีความเหมาะสมกับสภาวะธุรกิจเป็นสำคัญ

จำนวนค่าตอบแทนในปี 2546 : บริษัทได้จ่ายค่าตอบแทนให้กรรมการจำนวน 26
รายซึ่งเป็นประเภทค่าเบี้ยประชุมและเงินบำเหน็จกรรมการรวมเท่ากับ 12,930,000.-บาท
ในส่วนผู้บริหารของบริษัท บริษัทได้จ่ายค่าตอบแทนให้กรรมการบริหารและผู้บริหารจำนวน 7 ราย
เป็นประเภทเงินเดือน โบนัส รวมเท่ากับ 9,616,301.32 บาท กรรมการบริหารอื่นนอกจาก 7
รายนี้ ที่ไม่ได้รับค่าตอบแทนในส่วนนี้จากบริษัท
เนื่องจากมีตำแหน่งรับผิดชอบในฐานะผู้บริหารของบริษัทอื่นในกลุ่ม
โดยได้รับค่าตอบแทนในรูปของเงินเดือน โบนัส จากบริษัทนั้น ๆ อยู่แล้ว ในส่วนของบริษัทฯ
กรรมการบริหารดังกล่าวรับค่าตอบแทนเป็นเบี้ยประชุมกรรมการเท่านั้น

ค่าตอบแทนอื่น ๆ คือ เงินสมทบกองทุนสำรองเลี้ยงชีพของผู้บริหาร ปี 2546 รวม 173,280.-
บาท

ส่วนค่าตอบแทนที่ไม่ใช่ตัวเงินนั้น ไม่มี

  11. การประชุมคณะกรรมการ

ปกติ บริษัทมีการประชุมคณะกรรมการบริหารก่อนการประชุมคณะกรรมการบริษัททุกเดือน
เพื่อสรุปเรื่องเสนอคณะกรรมการบริษัท โดยมีการกำหนดตารางวันประชุมประจำเดือนล่วงหน้า
ตั้งแต่ต้นปีของทุกปี เพื่อกรรมการจะได้จัดสรรเวลาเพื่อเข้าร่วมประชุมได้ ทั้งนี้
เลขานุการบริษัทมีการจัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
7 วัน ให้กับกรรมการเพื่อมีข้อมูลก่อนวันประชุม
ในวาระการประชุมของทุกเดือนมีกำหนดวาระการพิจารณาติดตามผลการดำเนินงานเสมอ
และปกติการประชุมแต่ละครั้งจะใช้เวลาไม่ต่ำกว่า 2 ชั่วโมง
เพื่อให้ฝ่ายจัดการเสนอเรื่องและมีเวลามากพอที่กรรมการจะใช้เวลาพิจารณาปัญหากันอย่างรอบคอบ
ในปี 2546 คณะกรรมการมีการประชุมจำนวน 12 ครั้ง
โดยกรรมการแต่ละท่านเข้าร่วมประชุมอย่างสม่ำเสมอ
ยกเว้นกรรมการที่ติดภารกิจจำเป็นไม่สามารถเข้าร่วมประชุมได้
หรือกรรมการที่ปฏิบัติภารกิจในต่างประเทศ จะเข้าประชุมไม่ครบทุกครั้ง
ถึงกระนั้นเลขานุการคณะกรรมการ
มีการสื่อข้อมูลที่เกี่ยวข้องให้กรรมการที่ไม่ได้เข้าประชุมทราบด้วย

อนึ่ง บริษัทมีการจดบันทึกการประชุมเป็นลายลักษณ์อักษรเสร็จภายในเวลาที่เหมาะสม
ตลอดจนมีการจัดเก็บรายงานการประชุมที่ผ่านการรับรองจากคณะกรรมการ
พร้อมให้คณะกรรมการและผู้ที่เกี่ยวข้องเข้าตรวจสอบได้ตลอดเวลา นอกจากนี้
เลขานุการกรรมการบริษัทสามารถให้คำแนะนำปรึกษาด้านกฎหมายและกฎเกณฑ์ต่าง ๆ
ที่เกี่ยวข้องได้ด้วย

  12. คณะอนุกรรมการ

คณะกรรมการบริษัทได้มีมติแต่งตั้งคณะกรรมการตรวจสอบซึ่งมีคุณสมบัติครบถ้วนตามเกณฑ์ของตลาดหลักทรัพย์แห่งประเทศไทย
ตั้งแต่วันที่ 22 ตุลาคม 2542 โดยมีวาระการดำรงตำแหน่งคราวละ 2 ปี
ประกอบด้วยกรรมการอิสระและกรรมการที่ไม่ได้เป็นผู้บริหาร คือ

1. นายสมภพ อมาตยกุล ประธานกรรมการตรวจสอบและกรรมการอิสระ

2. นางอารยา อรุณานนท์ชัย กรรมการตรวจสอบ (กรรมการที่ไม่ได้เป็นผู้บริหาร)

  3. นางสาวภคินี พฤฒิธำรง กรรมการตรวจสอบ (กรรมการที่ไม่ได้เป็นผู้บริหาร)

กรรมการทั้ง 3 ท่าน ได้ปฏิบัติหน้าที่อย่างต่อเนื่องมาตลอด โดยในปี 2546
มีการประชุมคณะกรรมการตรวจสอบ จำนวน 4 ครั้ง และรายงานต่อคณะกรรมการบริษัททุกไตรมาส

คณะกรรมการตรวจสอบมีการกำหนดกฎบัตร (CHARTER) เป็นลายลักษณ์อักษร
ซึ่งคณะกรรมการบริษัทให้ความเห็นชอบ โดยมีขอบเขต หน้าที่ และความรับผิดชอบคือ

1. สอบทานให้บริษัทมีระบบการควบคุมภายในที่เหมาะสม และมีประสิทธิภาพ

2. พิจารณาคัดเลือก ทบทวน และเสนอแต่งตั้งผู้สอบบัญชีภายนอก ประสานงานกับผู้สอบบัญชีภายนอก
เกี่ยวกับรายงานทางการเงินที่เกี่ยวข้อง
และสอบทานรายงานทางการเงินของบริษัทให้ถูกต้องครบถ้วน และเชื่อถือได้

3. สอบทานให้บริษัทปฏิบัติตามข้อกำหนดของทางการและกฎหมายที่เกี่ยวข้อง
และดูแลไม่ให้เกิดความขัดแย้งทางผลประโยชน์

4. จัดทำสรุปรายงานการกำกับงานของคณะกรรมการตรวจสอบ ซึ่งรายงานดังกล่าว
ต้องลงนามโดยประธานคณะกรรมการตรวจสอบ และเปิดเผยไว้ในรายงานประจำปีของบริษัท
เพื่อส่งให้ผู้เกี่ยวข้อง

5. ให้ฝ่ายจัดการมีการแก้ไขข้อบกพร่องที่ตรวจพบ ตลอดจนเร่งรัดให้แก้ไข ข้อบกพร่อง

6. ติดตามและประเมินผลการปฏิบัติงานที่คณะกรรมการตรวจสอบเห็นว่าสำคัญ

7. ภารกิจอื่นๆ ตามที่คณะกรรมการบริษัทมอบหมาย

  13. ระบบการควบคุมภายในและการตรวจสอบภายใน

บริษัทมีนโยบายให้ความสำคัญต่อระบบการควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ
จึงได้กำหนดหลักเกณฑ์และวิธีดำเนินการให้มีความเหมาะสม ชัดเจน รัดกุมแต่ไม่ซ้ำซ้อน
มีการกำหนดอำนาจการดำเนินงานของแต่ละระดับตั้งแต่ผู้บริหารจนถึงฝ่ายปฏิบัติงาน
การแบ่งแยกหน้าที่ระหว่างผู้ปฏิบัติงาน ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและสามารถตรวจสอบระหว่างกันได้อย่างเหมาะสม
นอกจากนี้ยังมีระบบรายงานทางการเงินเสนอผู้บริหาร
เพื่อติดตามประสิทธิผลของการดำเนินงานและมีระบบการดูแลทรัพย์สิน เพื่อผลประโยชน์ของบริษัท
รายละเอียดของความเห็นของคณะกรรมการเกี่ยวกับระบบการควบคุมภายในได้เปิดเผยไว้แล้ว
ภายใต้หัวข้อ 10 ของแบบแสดงรายการข้อมูลประจำปีเรื่องการควบคุมภายในแล้ว

บริษัทมีฝ่ายตรวจสอบภายใน ทำหน้าที่ตรวจสอบระบบงาน
และการปฏิบัติงานหลักและกิจกรรมทางการเงินของบริษัทว่าได้ดำเนินการตามแนวทางที่กำหนดและมีประสิทธิภาพ
ซึ่งฝ่ายงานนี้ได้รับมอบหมายหน้าที่จากคณะกรรมการตรวจสอบโดยมีแผนงานประจำปี
และงานเฉพาะกิจตามความจำเป็น โดยรายงานผลการตรวจสอบต่อคณะกรรมการตรวจสอบ
และรายงานตรงต่อผู้บริหารในกรณีเร่งด่วน เพื่อสามารถพิจารณาปรับปรุงแก้ไขเหตุการณ์ได้ทันเวลา
ในการนี้ฝ่ายตรวจสอบภายในของบริษัทมีความเป็นอิสระในการรายงานผลการตรวจสอบด้วย

เรื่องการบริหารความเสี่ยง
บริษัทมีกลุ่มเจ้าหน้าที่เพื่อดูแลเรื่องที่อาจจะเกิดความเสี่ยงขึ้นกับประเภทธุรกิจของบริษัท เช่น
ดูแลเรื่องอัตราแลกเปลี่ยนกำหนดนโยบายให้จัดการเรื่องการ FORWARD RATE
ในจำนวนและราคาที่กำหนดไว้ และปรับเปลี่ยนกลยุทธ์ไปตามสถานการณ์ของแต่ละช่วงเวลานั้น ๆ
ให้เจ้าหน้าที่ระดับปฏิบัติการนำไปเป็นแนวทางในการปฏิบัติงานต่อไป หรือเรื่องการจัดซื้อวัตถุดิบ
ก็ดำเนินการในทำนองเดียวกัน เพื่อลดความเสียหายที่อาจจะเกิดขึ้น เพื่อให้บริษัทมีความมั่นคง
และดำเนินธุรกิจได้อย่างถาวรสืบไป

  14. รายงานของคณะกรรมการ

คณะกรรมการบริษัทขอรายงานความรับผิดชอบต่อรายงานทางการเงินตามความดังนี้

คณะกรรมการบริษัทเป็นผู้รับผิดชอบต่องบการเงินรวมของบริษัท และบริษัทย่อย
และสารสนเทศทางการเงินที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฎิบัติอย่างสม่ำเสมอ ทั้งยังใช้ดุลยพินิจอย่างระมัดระวัง
และประมาณการอย่างดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ ซึ่งระบบการควบคุมภายในที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อน
เพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการอิสระ
และกรรมการที่ไม่เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
ส่วนความเห็นของคณะกรรมการตรวจสอบเกี่ยวกับเรื่องนี้
ปรากฎในรายงานของคณะกรรมการตรวจสอบ ซึ่งได้แสดงไว้ในเอกสารแนบหมายเลข 13 แล้ว

คณะกรรมการมีความเห็นว่า ระบบการควบคุมภายในของบริษัทโดยรวม อยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของ

บริษัทและบริษัทย่อย ณ วันที่ 31 ธันวาคม 2546

  15. ความสัมพันธ์กับผู้ลงทุน

คณะกรรมการบริษัทมีนโยบายเกี่ยวกับการเปิดเผยข้อมูลให้มีความถูกต้องเหมาะสม เพียงพอ
และเชื่อถือได้ ดังนั้น การเปิดเผยรายงานทางการเงิน
และข้อมูลทั่วไปที่มีความสำคัญที่อาจกระทบต่อราคาหลักทรัพย์ของบริษัทได้เผยแพร่ผ่านช่องทางของตลาดหลักทรัพย์
เพื่อให้ผู้ลงทุนและผู้ที่เกี่ยวข้องได้รับทราบ นอกจากนี้ยังมีข้อมูลเกี่ยวกับบริษัทสามารถดูได้จาก
WEBSITE คือ WWW.SAHAUNION.CO.TH ในส่วนของผู้ลงทุนสัมพันธ์ (INVESTOR RELATIONS)
บริษัทมีหน่วยงานที่ทำหน้าที่นี้ โดยมีผู้ลงทุน นักวิเคราะห์ และผู้เกี่ยวข้องได้ติดต่อกับบริษัท
เพื่อขอทราบข้อมูลและข่าวสารกิจกรรมต่าง ๆ ของบริษัทเสมอมา
ซึ่งสามารถติดต่อได้ที่ผู้จัดการฝ่ายการเงินและบัญชี หมายเลขโทรศัพท์ 02-3115111 ต่อ 7470
หรือ 7471 หมายเลขโทรสาร 02-3116867 ทั้งนี้ บริษัทยินดีรับฟังข้อคิดเห็น ข้อเสนอแนะ
เพื่อเป็นแนวทางในการปรับปรุงให้ดียิ่งขึ้นต่อไป

  (5) การดูแลเรื่องการใช้ข้อมูลภายใน

บริษัทมีนโยบายมาโดยตลอดในเรื่องจริยธรรมที่ผู้บริหารและเจ้าหน้าที่ของบริษัทจะต้องพึงปฏิบัติ
โดยยึดหลักนโยบายประจำบริษัท คือ คุณธรรม คุณภาพ คุณประโยชน์
นอกจากนี้มีระเบียบบริษัทที่เกี่ยวข้องกับเรื่องนี้คือ

- ห้ามใช้อำนาจหน้าที่ของตน หรืออาศัยอำนาจหน้าที่ของผู้อื่นเพื่อประโยชน์ของตน
หรือเพื่อช่วยเหลือผู้อื่นในทางมิชอบ

- ต้องอุทิศเวลาและให้ความเอาใจใส่แก่งานและประโยชน์ของบริษัท

  - ปฏิบัติหน้าที่โดยเต็มความรู้ ความสามารถ

  - ปฏิบัติงานด้วยความซื่อสัตย์ สุจริต

ในส่วนของมาตรการการลงโทษทางวินัย
ในกรณีที่ปรากฎว่ามีการกระทำผิดระเบียบวินัยข้างต้นที่กล่าวมาแล้วนั้น บริษัทฯ
มีกำหนดโทษไว้เป็นลำดับขั้นตอนตามระเบียบภายในของบริษัทแล้ว

(6) บุคลากร

จำนวนพนักงานบริษัทฯ ณ วันที่ 31 ธันวาคม 2546 มีจำนวน 576 คน แบ่งเป็น 5 เขต คือ
เขตศรีราชา 66 คน เขตบางชัน 110 คน เขตบางปะกง 126 คน เขตลาดพร้าว 143 คน
เขตพระ โขนง 131 คน จำนวนพนักงานบริษัทในกลุ่มทั้งหมดมี 24,987 คน
และบริษัทไม่มีการเปลี่ยนแปลงจำนวนพนักงานอย่างมีนัยสำคัญ
และไม่มีข้อพิพาทด้านแรงงานที่สำคัญในระยะ 3 ปีที่ผ่านมา

ผลตอบแทนรวมของพนักงานประจำปี 2546 ประกอบด้วย ผลตอบแทนประเภทเงินเดือนโบนัส
เงินสมทบกองทุนสำรองลี้ยงชีพ เงินสมทบกองทุนประกันสังคม รวมเป็นจำนวนเงิน 155.747
ล้านบาท

นอกจากนี้บริษัทฯ มีนโยบายในการพัฒนาพนักงานให้มีความรู้ ทักษะ
ความสามารถเพิ่มขึ้นโดยมีการจัดฝึกอบรมให้พนักงานในเรื่องที่เกี่ยวข้อง
โดยอาจเป็นการฝึกอบรมภายใน หรือส่งฝึกอบรมสัมมนาภายนอกแล้วแต่โอกาสที่เหมาะสมเป็นระยะๆ